
Umhverfisráðuneyti
Reykjavík 11. september 2025

Efni: Samráðsgátt - mál nr. 153/2025 - Áform um frumvarp til laga 

Í ræðu sinni á 2. hafráðstefnu Sameinuðu þjóðanna, haldin í Lissabon 27. júní 2022 skipaði þ.v. forsætisráðherra, Katrín Jakobsdóttir, Íslandi í hóp hinna metnaðarfullu ríkja um vernd hafsins - BBNJ High Ambition Coalition. Í ljósi þessa er Ísland full seint á ferðinni miðað við 56 ríki hafa fullgilt samninginn en til að hann verði að alþjóðalögum þurfa 60 ríki að fullgilda hann. 

Náttúruverndarsamtök Íslands fagna tillögunni um að fullgilda Samning Sameinuðu þjóanna um verndun og sjálfbæra nýtingu líffræðilegrar fjölbreytni á svæðum utan lögsögu ríkja (Biodiversity Beyond National Jurisdiction, BBNJ). Náttúruverndarsamtökin skora á stjórnvöld að fullgilda samninginn eins fljótt og auðið er. Greinargerð um lög um verndun og sjálfbæra nýtingu líffræðilegrar fjölbreytni hafsins utan lögsögu ríkja eru tækifæri til þess.

Í samráðsgáttinni segir að 

Starfshópur um fullgildingu BBNJ-samningsins metur sem svo að Ísland hafi hagsmuni af því að taka þátt í ákvarðanatöku á vettvangi fyrsta ráðstefna aðildarríkja samningsins, sem mun fara fram innan árs frá gildistöku hans, og því er áformað að ráðast í nauðsynlegar lagabreytingar á komandi haustþingi.

Nái Ísland ekki að fullgilda fyrir áramót er hætt við að Ísland hafi ekki atkvæðisrétt á fyrsta þingi aðildarríkja samningsins (Conference of the Parties). Ísland hefur því mikla hagsmuni af að fá sæti við borðið. 

Lífríki hafsins ógnað
Lífríki hafsins – um allan heim – er verulega ógnað. Loftslagsbreytingar, rányrkja, olíuboranir, námuvinnsla á hafsbotni og plastmengun ógna þessu stærsta vistkerfi Jarðar. Hafið, sem þekur yfir 70 prósent af yfirborði Jarðar, framleiðir helming þess súrefnis sem við öndum að okkur og gegnir lykilhlutverki við varðveislu líffræðilegrar fjölbreytni og viðhalda stöðuleika í loftslagi Jarðar.

Verndarsvæði
Úthafið, sem er utan lögsögu þjóða og hefur lengi verið opið fyrir rányrkju. Skammtíma er þá settur ofar verndun og sjálfbærri nýtingu auðlinda til framtíðar. BBNJ-samningurinn – sem samþykktur var í mars 2023 – er til marks um gríðarlega mikilvægan árangur. Samingurinn gerir kleyft að stofna verndarsvæði á alþjóðlegum hafsvæðum sem næðu yfir a.m.k. 30 prósent af heimshafinu.

Innan efnahagslögsögu Íslands eru örfá og örsmá verndarsvæði. High Ambition …?

Vísindamenn eru sammála um að verndarsvæði í hafi séu afar mikilvæg aðgerð til að hægja á hnignun líffræðilegrar fjölbreytni og styrkja getu hafsins til að standast vaxandi álag vegna loftslagsbreytinga og súrnunar.

Hið borgaralega samfélag
Alþjóðleg umhverfisverndarsamtök áttu ríkan þátt í að BBNJ-samningurinn varð að veruleika. Eftir margra ára undirbúningsviðræður, frá World Summit í Jóhannesarborg árið 2002, til Ríó +20 árið 2012, var loks ákveðið að hefja samningaviðræður árið 2017. Ísland varð 139. aðildarríki Sameinuðu þjóðanna til aað greiða þeirri ályktun frá ágúst 2017 atkvæði sitt en til að ályktunin tæki gildi þurftu 139 ríki að greiða henni atkvæði sitt.

Árósasamningurinn
Í kafla um samráð segir:
1. Hverjir eru helstu hagsmunaaðilar? 
Hagsmunaaðilar eru einna helst íslenskt vísindafólk sem hyggst stunda vísindarannsóknir á erfðaauðlindum sjávar utan lögsögu ríkja eða aðilar sem hyggja á framkvæmdir utan lögsögu ríkja sem kunna að vera matsskyldar samkvæmt BBNJ-samningnum. Ekki er vitað af neinum aðilum sem hafa áform um slíkar rannsóknir eða starfsemi.

Íslensk sjávarútvegsfyrirtæki, skipaflutningafyrirtæki og annars konar aðilar sem stunda starfsemi á hafinu eru hagsmunaaðilar vegna setningu svæðisbundinna stjórntækja samkvæmt samningnum.

Ísland er aðili að Árósasamningnum og því vekur furðu að frjáls félagasamtök eru ekki nefnd meðal helstu hagsmunaaðila. High Ambition …hvað?

Árósasamningurinn var samþykktur innan ramma Efnahagsnefndar Sameinuðu þjóðanna fyrir Evrópu (UN/ECE), tók gildi árið 2001 og var fullgiltur af Alþingi árið 2011, 13 árum eftir að samningurinn var undirritaður í Árósum.  Seinagangurinn skýrist af heiftarlegri andstöðu atvinnulífsins við réttindi almennings til að beita sér fyrir umhverfisvernd.

Árósasamningurinn kveður á um að borgarar skuli hafa aðgang að upplýsingum um umhverfið, rétt til þátttöku í ákvarðanatöku og aðgang að réttarkerfinu í umhverfismálum. Samkvæmt samningnum gegna frjáls félagasamtök sem stuðla að umhverfisvernd og uppfylla kröfur sem settar eru fram í landslögum sérstaklega mikilvægu hlutverki og eru því veitt sömu réttindi og almenningur sem málið varðar. Samningurinn byggir á þremur grundvallarreglum, sem venjulega eru kallaðar þrjár stoðir samningsins:

Tilskipun ESB um umhverfismat hefur verið aðlöguð að kröfum samningsins.

Fullgilding Íslands á Árósasamningnum er með þeim annmörkum að réttur almennings til aðgengis að réttarúrræðum er takmarkaður við úrskurðarnefnd. Ekki er leyfilegt að fá úrlausn dómstóla um ágreiningsmál er umhverfið. Vilji Ísland meta sig til jafns við önnur Evrópuríki verður að veita náttúruverndarsamtökum aðild að dómsmálum. Lög um 


Virðingarfyllst,
f.h. Náttúruverndasamtaka Íslands

